Text file: 3744.txt
author: markoj
downvotes: 5
end consideration date: 2012-11-06
id: '3744'
number comments: 5
number views: 3985
proposal type: Odziv pristojnega organa
response: "Odziv Ministrstva za finance\nV zvezi s prispelo pobudo, povezano s spremembo\
  \ veljavnega zakona o davku na dodano vrednost, kot je bila vklju\u010Dena v Predlog\
  \ Zakona o spremembah in dopolnitvah Zakona o davku na dodano vrednost (Predlog\
  \ ZDDV-1H), katerega besedilo je Vlada dolo\u010Dila na svoji 32. redni seji z dne\
  \ 4.10.2012 in ga poslala v obravnavo Dr\u017Eavnemu zboru, v nadaljevanju pojasnjujemo:\n\
  Glede Predloga ZDDV-1H je bila v zakonodajnem postopku, ki je potekal v mesecu novembru,\
  \ v prvi obravnavi opravljena splo\u0161na razprava o razlogih, ki so zahtevali\
  \ sprejem navedenega zakona ter o na\u010Delih, ciljih in poglavitnih re\u0161itvah\
  \ le-tega. Kljub temu, da je bilo po opravljeni razpravi sklenjeno, da je predlog\
  \ zakona primeren za nadaljnjo razpravo, v nadaljevanju nato dogovora glede dokon\u010D\
  nih zakonskih re\u0161itev, ki so po predlogu temeljile na zvi\u0161anju stopnje\
  \ davka na dodano vrednost (DDV) od izbranih dobav blaga in storitev, v zvezi s\
  \ katerimi se po veljavni ureditvi DDV pla\u010Duje po ni\u017Eji, 8,5% stopnji,\
  \ ni bilo mogo\u010De dose\u010Di. Vlada, kot predlagateljica zakona, zato v nadaljnji\
  \ zakonodajni fazi ni ve\u010D vztrajala, da se navedeni zakon sprejme, in hkrati\
  \ napovedala, da bo svoja prizadevanja za zmanj\u0161anje prora\u010Dunskega primanjkljaja\
  \ in stabilizacijo javnih financ usmerila v druga podro\u010Dja, ki so \u0161e na\
  \ razpolago, predvsem z aktivno politiko na podro\u010Dju obdav\u010Devanja tro\u0161\
  arinskih izdelkov, preu\u010Dujejo pa se tudi mo\u017Enosti, ki so, izven sistema\
  \ DDV, na razpolago v zvezi z dodatno obdav\u010Ditvijo prometa nekaterih kategorij\
  \ izdelkov, katerega potro\u0161nja je sporna z vidika ohranjanja ravni zdravja\
  \ prebivalstva  (npr. nezdrave brezalkoholne pija\u010De, itd.).\nGlede na to, da\
  \ poslanci sprejema Predloga ZDDV-1H v drugi obravnavi niso podprli, je bil zakonodajni\
  \ postopek o navedenem predlogu na 22. izredni seji Dr\u017Eavnega zbora z dne 29.novembra\
  \ 2012 kon\u010Dan. \n "
response date: 2012-12-11
response due date: null
sent date: 2012-10-08
title: Napovedane spremembe DDV in RTV prispevka
upvotes: 22
url: https://predlagam.vladi.si/predlog/3744
